Source: https://www.rup.ee/pluss/index.php?option=com_k2&view=item&id=45913:kompromisskokkuleppe-alusel-huvitise-noudmine&tmpl=component&print=1
Timestamp: 2020-02-16 18:56:53+00:00

Document:
Kompromisskokkuleppe alusel hüvitise nõudmine - Pluss
Kompromisskokkuleppe alusel hüvitise nõudmine
http://www.nc.ee/?id=11&tekst=222582968
Riigikohtu 10.02.2017 lahend nr 3-2-1-148-16
VÕS § 6 lg 2
VÕS § 186 p 4
VÕS § 207 lg 1
VÕS § 578 lg 2
Üürnik sõlmis kostjaga kompromisskokkuleppe, mille kohaselt kohustus üürnik loobuma kostja vastu esitatud hagist ning kostja tasuma üürnikule hüvitise. Kostja ei tasunud hüvitist. Üürnik loovutas oma nõuded hagejale. Hageja esitas maakohtule kostja vastu hagi, milles palus kostjalt enda kasuks välja mõista võlgnevuse ja leppetrahvi. Maakohus jättis hagi rahuldamata. Hageja esitas apellatsioonkaebuse ringkonnakohtule, mille kohus jättis rahuldamata. Hageja esitas kassatsioonkaebuse Riigikohtule.
1.Kohtud on jätnud käsitlemata kokkuleppe kui terviku ja pole arvestanud lepingu olemuse (VÕS § 578), eesmärgi ning kõikide muude tingimustega.
2.VÕS § 578 lg 2 loob vaid eelduse, et lepingupooled on oma senistest nõuetest loobunud.
3.Hindamata on lepingu p-s kokku lepitud võlasuhte lõpetamine ja üürniku lepingu p-s sisalduv kinnitus, et üürilepingust tulenevad nõuded üürileandja vastu puuduvad. Seega võivad üürniku üürilepingust tulenevad nõuded olla lõppenud VÕS § 186 p 4 ja VÕS § 207 lg 1 alusel. Sellega võib olla saavutatud kostjast üürileandja peamine eesmärk – lõpetada üürisuhe ja välistada sellest tulenenud üürniku nõuded.
4.Kokkuleppe ja praeguse ringkonnakohtu otsuse jõustumise tagajärjel oleks võinud tekkida olukord, kus üürnikul puuduvad üürilepingust tulenevad mistahes nõuded üürileandja vastu ning üürnikul ja hagejal puudub lepingust tulenev hüvitise nõue. Küll aga säilivad üürileandja nõuded üürniku vastu.
5.Hea usu põhimõtte (VÕS § 6 lg 2) kohaldamine on õiguse kohaldamise küsimus, mida saavad Riigikohtu praktika kohaselt teha kõik kohtud, sõltumata poolte õiguslikest väidetest.
Riigikohus rahuldas kassatsioonkaebuse, tühistas ringkonnakohtus otsuse ja saatis asja uueks läbivaatamiseks samale ringkonnakohtule. Otsusele on lisatud eriarvamus.

References: § 6
 § 186
 § 207
 § 578
 kohus 
 § 578
 § 578
 § 186
 § 207
 § 6

Riigikohus